ጠቅላይ ሚኒስትር ዐብይ አህመድ ለምክር ቤት አባላት ጥያቄዎች ምላሽና ማብራሪያ እየሰጡ ነው፡፡
ጠቅላይ ሚኒስትር ዐብይ አህመድ (ዶክተር) የኮሮናቫይረስ በጤና፣ በቱሪዝም እና በኢኮኖሚው ላይ እያሳደረ ስላለው አሉታዊ ተፅዕኖ ማብራሪያ እየሰጡ ነው፡፡• የኮሮናቫይረስ ወረርሽኝን በተመለከተ በሰጡት ማብራሪያ ከ213 በላይ ሀገራትን ያጠቃ፣ ከ100 ዓመታት በኋላ አስፈሪ ክስተት መሆኑን በመግለጽ በዓለም ላይ7 ሚሊዮን ሰዎችን እንደያዘ፣ ከ400 ሺህ ያላነሱ ሰዎችን ሕይወት እንደነጠቀ፣ በንጽጽር ቁጥሩ ያነሰ የሚመስል ግን በፍጥነት እያደገ ያለ ጉዳት በአፍሪካም እያደረሰ መሆኑን አስረድተዋል፡፡ በአህጉሩ5 ሺህ ሰዎች ሕይወታቸው ማለፉንም ጠቅሰዋል፡፡• ከአፍሪካ በምሥራቁ ክፍል አነስተኛ ቢመስልም 18 ሺህ በቫይረሱ ተይዘው ከ580 በላይ ሰዎች ሕይወታቸውን አጥተዋል፡፡ ቁጥሩ ያነሰ ቢመስልም ሕይወት የመቅጠፍና የመስፋፋት አቅሙ እያደገ መሆኑን፣ በኢትዮጵም2 ሺህ 20 ሰዎች በቫይረሱ ተይዘው27 ሰዎች ሕይወታቸውንማጣታቸውን አብራርተዋል፡፡· ከዓለምና ከአፍሪካ የመግደል አቅም አንጻር እስካሁን ኢትዮጵያ ውስጥ የተያዘው ሰውና የሞተው ቁጥር አነስተኛ ነው፡፡ ይህ በመሆኑም ኮሮናን የመናቅና የመዘናጋት ዝንባሌ ይታያል፤ በኢትዮጵያ ዘጠኙም ክልሎችና ሁለቱም ከተማ አስተዳደሮች በቫይረሱ የተያዙ ሰዎች ተገኝተውባቸዋል ያሉት ጠቅላይ ሚኒስትሩ ወረርሽኙ ብዙ ቤተሰብ በትኗል፤ በርካታ ቤተሰብ ለሐዘን ዳርጓል የኑሮ ዘየን ፈትኗል፤ ኢኮኖሚን በዓለም ደረጃ አንኮታኩቷል በማለት የቫይረሱን አስከፊነት አስረድተዋል፡፡ ኮሮናቫይረስ 21ኛው ክፍለ ዘመን ላይ ዓለምን የፈተነ አደገኛ በሽታ መሆኑንም ተናግረዋል፡፡· ወረርሽኙ በኢኮኖሚው የአቅርቦትና ፍላጎት መውረድ አዙሪት መፍጠሩን የገለጹት ዶክተር ዐብይ ምርት በገበያ የመገኘት ዕድል እንዳይኖረው፣ ምርቶችም ገበያ እንዳያገኙ አድርጓል፡፡ ይህም አዙሪት የነበረውን ፍላጎት እንደገና በመፍጠር ማቅናትን የሚጠይቅ ሆኗል፤ ይህንን በአጭር ጊዜ ለመመለስ ደግሞ ፈታኝ ሆኗል ብለዋል፡፡· በጤና ዘርፍ ያለውን ወረርሽ ለመመከት ሲሠራ ኢኮኖሚውንም ወረርሽኙ እንደሚፈትነው በማስረዳትም ኢኮኖሚ በራሱ ዑደት ሲፈተንና በውጫዊ ተጽእኖ ሲፈተን መፍትሔው ተመሳሳይ አለመሆኑን አስገንዝበዋል፡፡